Årdal nye kirke

Årdal kirke (Årdal kyrkje) er en korskirke i tre i Hjelmeland kommune i Rogaland fylke. Den ble innviet i 1919 og kalles Årdal nye kirke for å skille den fra Årdal gamle kirke fra 1620. Arkitekt for kirken var Einar Halleland fra Haugesund. Årdal nye kirke ble reist etter en pengeinnsamlig foretatt av utvandrede amerikanere fra Årdal. Kirken har 250 sitteplasser og orgelgalleri. Altertavlen av Frank Frantzen er fra 1968 med motiver fra Jesu liv. Prekestolen er i tre fra 1919, det fremgår ikke hvem som har laget den. Også døpefonten er fra samme år og i tre. Pipeorgelet er fra 1984 og av dansk opprinnelse, det har 12 stemmer. Det er én klokke i kirketårnet. Referanser Litteratur Alf Henry Rasmussen, red. (1993). «Hovin kirke». Våre kirker. Norsk kirkeleksikon. Kirkenær: Vanebo forlag. s. 427. ISBN 82-75-27022-7. Eksterne lenker Om Einar Halleland fra Store norske leksikon (no) «Årdal nye kirke». Kulturminnesøk. Riksantikvaren – Direktoratet for kulturminneforvaltning.